ddrg/super_eurlex huggingface dataset:
Úradný vestník L 209 , 02/08/2001 S. 0001 - 0001



Nariadenie Rady (ES) č. 1575/2001 z 25. júna 2001 o uzavretí štvrtého protokolu stanovujúceho podmienky týkajúce sa rybolovu, ktoré sú stanovené v Dohode o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na strane druhej RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37 v spojení s článkom 300 ods. 2 a 3 prvý pododsek, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) podľa článku 2 ods. 1 a článku 6 Dohody o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane [3] strany rokovali o Štvrtom protokole stanovujúcom podmienky týkajúce sa rybolovu, ktoré sú stanovené v spomínanej dohode a ktorý má nadobudnúť platnosť na konci obdobia platnosti tretieho protokolu; (2) výsledkom týchto rokovaní bolo parafovanie nového protokolu dňa 13. septembra 2000; (3) podľa tohto nového protokolu budú rybári spoločenstva využívať od 1. januára do 31. decembra 2006 rybolovné práva vo vodách pod jurisdikciou Grónska; (4) je v záujme spoločenstva schváliť tento protokol, PRIJALA TOTO NARIADENIE: Článok 1 Štvrtý protokol stanovujúci podmienky týkajúce sa rybolovu, ktoré sú stanovené v Dohode o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane, sa týmto schvaľuje v mene spoločenstva. Znenie protokolu je pripojené k tomuto nariadeniu. Článok 2 Predseda Rady je oprávnený určiť osoby splnomocnené na podpísanie dohovoru a zaviazať tak spoločenstvo. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 25. júna 2001 Za Radu predseda A. Lindh [1] Ú. v. ES C 120 E, 24.4.2001, s. 186. [2] Stanovisko doručené 16. mája 2001 (ešte neuverejnené v úradnom vestníku). [3] Ú. v. ES L 29, 1.2.1985, s. 9. --------------------------------------------------
Úradný vestník L 234 , 01/09/2001 S. 0010 - 0010



Nariadenie Európskeho parlamentu a Rady (ES) č. 1726/2001 z 23. júla 2001, ktorým sa mení a dopĺňa článok 21 nariadenia Rady (ES) č. 1292/96 o politike potravinovej pomoci, riadení potravinovej pomoci a o osobitných operáciách podpory potravinovej bezpečnosti EURÓPSKY PARLAMENT A RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 179, so zreteľom na návrh Komisie [1], konajúc v súlade s postupmi stanovenými v článku 251 zmluvy [2], keďže: (1) Spoločenstvo a jeho členské štáty sú účastníkmi niekoľkých medzinárodných dohôd týkajúcich sa politiky potravinovej pomoci, riadenia potravinovej pomoci a osobitných operácií podpory potravinovej bezpečnosti, medzi ktorými je aj Dohovor o potravinovej pomoci z roku 1999. (2) Tento dohovor bol schválený rozhodnutím Rady 2000/421/ES z 13. júna 2000 o uzatvorení Dohovoru o potravinovej pomoci z roku 1999 [3] v mene Európskeho spoločenstva. (3) Je nevyhnutné, aby sa článok 21 nariadenia Rady (ES) č. 1292/96 [4] podstatne upravil v súlade s článkami III a IV Dohovoru o potravinovej pomoci z roku 1999, PRIJALI TOTO NARIADENIE: Článok 1 Článok 21 nariadenia (ES) č. 1292/96 sa mení a dopĺňa takto: "Článok 21 1. Rada, konajúc na návrh Komisie kvalifikovanou väčšinou a po porade s Európskym parlamentom, rozhodne o celkovej čiastke podielu pomoci spoločenstva, či už v množstve (tony pšeničného ekvivalentu), v hodnote alebo v kombinácií množstva a hodnoty, tak ako je stanovené v dohovore o potravinovej pomoci ako celkový príspevok spoločenstva a jeho členských štátov. 2. Komisia bude riadiť operácie spoločenstva a členských štátov pokiaľ ide o dodávky pomoci podľa dohovoru o potravinovej pomoci a zaistí, aby celkový príspevok spoločenstva a jeho členských štátov bol aspoň taký, ako stanovuje záväzok v uvedenom dohovore." Článok 2 Toto nariadenie nadobúda účinnosť dňom po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. júla 2001 Za Európsky parlament predsedkyňa N. Fontaine za Radu predseda A. Neyts-uyttebroeck [1] Ú. v. ES C 154 E, 29.5.2001, s. 108. [2] Stanovisko Európskeho parlamentu zo 16. mája 2001 (ešte neuverejnené v úradnom vestníku) a rozhodnutie Rady z 10. júla 2001. [3] Ú. v. ES L 163, 4.7.2000, s. 37. [4] Ú. v. ES L 166, 5.7.1996, s. 1. --------------------------------------------------
Úradný vestník L 244 , 14/09/2001 S. 0019 - 0019



Nariadenie Komisie (ES) č. 1800/2001 z 13. septembra 2001, ktorým sa mení a dopĺňa nariadenie Rady (ES) č. 1420/1999 a nariadenie (ES) č. 1547/1999, pokiaľ ide o pohyb zásielok určitých druhov odpadov do Guiney (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva [1], naposledy zmenené a doplnené rozhodnutím Komisie 1999/816/ES [2], a najmä na jeho článok 17 ods. 3, so zreteľom na nariadenie Rady (ES) č. 1420/1999 z 29. apríla 1999 ustanovujúce spoločné pravidlá a postupy, ktoré sa vzťahujú na zásielky určitých druhov odpadov do určitých nečlenských krajín OECD [3], naposledy zmenené a doplnené nariadením Komisie (ES) č. 77/2001 [4], a najmä na jeho článok 3 ods. 5, keďže: (1) 22. marca 2001 Guinea oznámila Komisii, že dovoz všetkých odpadov uvedených v kategórii GM prílohy II k nariadeniu (EHS) č. 259/93 sa prijme bez akéhokoľvek kontrolného postupu. (2) V súlade s článkom 17 ods. 3 nariadenia (EHS) č. 259/93 bola oficiálna žiadosť Guiney 5. apríla 2001 oznámená výboru zriadenému článkom 18 smernice Rady 75/442/EHS z 15. júla 1975 o odpadoch [5], naposledy zmenenej a doplnenej rozhodnutím Komisie 96/350/ES [6]. (3) S cieľom zohľadniť novú situáciu tejto krajiny je potrebné zmeniť súčasne nariadenie (ES) č. 1420/1999 a nariadenie Komisie (ES) č. 1547/1999 [7], naposledy zmenené a doplnené nariadením (ES) č. 1552/2000 [8]. (4) Opatrenia stanovené v tomto nariadení sú v súlade so stanoviskom výboru zriadeného článkom 18 smernice 75/442/EHS, PRIJALA TOTO NARIADENIE: Článok 1 Medzi texty týkajúce sa GRENADY a HONGKONGU v prílohe D k nariadeniu (ES) č. 1547/1999 sa vkladá tento text: "GUINEA Všetky druhy v časti GM (Odpady vznikajúce v poľnohospodárstve a potravinárskom priemysle)." Článok 2 Za slovami "Všetky druhy odpadov s výnimkou" týkajúce sa Guiney v prílohe B k nariadeniu (ES) č. 1420/1999 sa text: "GJ 120 | 630900 | Použité odevy a ostatné použité textilné výrobky" | nahrádza textom: GJ 120 | 630900 | Použité odevy a ostatné použité textilné výrobky | "1. 2. Všetky druhy odpadov v časti GM (Odpady vznikajúce v poľnohospodárstve a potravinárskom priemysle)." Článok 3 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. septembra 2001 Za Komisiu Pascal Lamy člen Komisie [1] Ú. v. ES L 30, 6.2.1993, s. 1. [2] Ú. v. ES L 316, 10.12.1999, s. 45. [3] Ú. v. ES L 166, 1.7.1999, s. 6. [4] Ú. v. ES L 11, 16.1.2001, s. 14. [5] Ú. v. ES L 194, 25.7.1975, s. 39. [6] Ú. v. ES L 135, 6.6.1996, s. 32. [7] Ú. v. ES L 185, 17.7.1999, s. 1. [8] Ú. v. ES L 176, 15.7.2000, s. 27. --------------------------------------------------
Úradný vestník L 268 , 09/10/2001 S. 0022 - 0022



Nariadenie Komisie (ES) č. 1964/2001 z 8. októbra 2001, ktorým sa mení a dopĺňa nariadenie (EHS) č. 2166/83 ustanovujúce systém udeľovania licencií pre určité oblasti rybolovu ležiace na sever od Škótska (oblasť Shetlandských ostrovov) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3760/92 z 20. decembra 1992, ktorým sa ustanovuje systém spoločenstva pre rybolov a akvakultúru [1], naposledy zmenené a doplnené nariadením (ES) č. 1181/98 [2], a najmä na jeho článok 7 ods. 2, keďže: (1) nariadenie Komisie (EHS) č. 2166/92 z 29. júla 1983, ktorým sa ustanovuje systém udeľovania licencií pre určité oblasti rybolovu, ležiace na sever od Škótska (oblasť Shetlandských ostrovov) [3], zmenené a doplnené nariadením (ES) č. 2502/1999 [4], ustanovuje systém pre oznamovanie pohybu rybárskych lodí spoločenstva, pôsobiacich v predmetnej oblasti, prostredníctvom jednej z rádiových staníc, uvedených v prílohe 1 k tomuto nariadeniu; (2) rádiové stanice v Nemecku a vo Francúzsku definitívne ukončili svoju činnosť; preto je potrebné zrušiť odkazy na ne v príslušnej prílohe; (3) preto je potrebné zmeniť a doplniť nariadenie (EHS) č. 2166/83; (4) opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Týmto sa vypúšťajú nasledujúce riadky v prílohe I k nariadeniu (EHS) č. 2166/83: "Boulogne | FFB | | Brest | FFU | | Saint-Nazaire | FFO | | Bordeaux | FFC | | Norddeich | DAF | DAK | DAH | DAL | DAI | DAM | DAJ | DAN" | Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 8. októbra 2001 Za Komisiu Franz Fischler člen Komisie [1] Ú. v. ES L 389, 31.12.1992, s. 1. [2] Ú. v. ES L 164, 9.6.1998, s. 1. [3] Ú. v. ES L 206, 30.7.1983, s. 71. [4] Ú. v. ES L 304, 27.11.1999, s. 14. --------------------------------------------------
Úradný vestník L 268 , 09/10/2001 S. 0023 - 0023



Nariadenie Komisie (ES) č. 1965/2001 z 8. októbra 2001, ktorým sa mení a dopĺňa nariadenie (EHS) č. 2807/83 ustanovujúce podrobné pravidlá pre zaznamenanie úlovkov rýb členských štátov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2847/93 z 12. októbra 1993, ktorým sa vytvára kontrolný systém uplatniteľný na spoločnú politiku rybolovu [1], naposledy zmenené a doplnené nariadením (ES) č. 2846/98 [2], najmä na jeho článok 6 ods. 8, keďže: (1) článok 6 nariadenia (EHS) č. 2847/93 vyžaduje, aby kapitáni rybárskych lodí spoločenstva s celkovou dĺžkou 10 metrov alebo väčšou viedli lodný denník; rybárske lode, pre ktoré platí táto požiadavka, musia byť preto jasne uvedené v prílohách IV a V nariadenia Komisie (EHS) č. 2807/83 z 22. septembra 1983, ktorým sa ustanovujú podrobné pravidlá pre zaznamenanie úlovkov rýb členských štátov [3], naposledy zmeneného a doplneného nariadením (ES) č. 2737/1999 [4]; (2) príloha VIIIa nariadenia (EHS) č. 2807/83 uvádza rádiové stanice, prostredníctvom ktorých rybárske lode spoločenstva vysielajú určité správy; francúzske a nemecké rádiové stanice, uvedené v tejto prílohe, definitívne ukončili svoju činnosť; odkazy na ne musia byť preto odstránené z predmetnej prílohy; (3) preto je potrebné zmeniť a doplniť nariadenie (EHS) č. 2807/83 tak, aby odrážalo tieto skutočnosti; (4) opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Nariadenie (EHS) č. 2807/83 sa mení a dopĺňa takto: 1. Bod 2.1.1 príloh IV a V sa nahrádza takto: "2.1.1. Lode, ktoré musia viesť lodný denník Kapitáni rybárskych lodí spoločenstva, ktoré majú celkovú dĺžku 10 alebo viac metrov, budú viesť lodný denník. Lodný denník budú viesť aj kapitáni rybárskych lodí spoločenstva s celkovou dĺžkou 10 metrov alebo väčšou, ak to vyžaduje členský štát, pod vlajkou ktorého loď pôsobí alebo v ktorom je zaregistrovaná." 2. Z prílohy VIIIa sa vypúšťajú nasledujúce riadky: "Norddeich Radio | DAN | Boulogne | FFB | Bordeaux-Arcachon | FFC | Saint-Nazaire | FFO | Brest | FFU" | Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. októbra 2001 Za Komisiu Franz Fischler člen Komisie [1] Ú. v. ES L 261, 20.10.1993, s. 1. [2] Ú. v. ES L 358, 31.12.1998, s. 5. [3] Ú. v. ES L 276, 10.10.1983, s. 1. [4] Ú. v. ES L 328, 22.12.1999, s. 54. --------------------------------------------------
Úradný vestník L 266 , 06/10/2001 S. 0008 - 0008



Nariadenie Komisie (ES) č. 1955/2001 z 5. októbra 2001, ktorým sa mení a dopĺňa nariadenie (ES) č. 2879/2000 stanovujúce podrobné pravidlá uplatňovania nariadenia Rady (ES) č. 2702/1999 o opatreniach na poskytovanie informácií a propagácii poľnohospodárskych výrobkov v tretích krajinách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2702/1999 zo 14. decembra 1999 o opatreniach na poskytovanie informácií a propagácii poľnohospodárskych výrobkov v tretích krajinách [1], najmä na jeho článok 11, keďže: (1) Nariadenie Komisie (ES) č. 2879/2000 [2], naposledy zmenené a doplnené nariadením (ES) č. 962/2001 [3], stanovuje podrobné pravidla uplatňovania horeuvedeného nariadenia. (2) Článok 9 (3) nariadenia (ES) č. 2879/2000 ustanovuje 30. september za konečný dátum pre rozhodnutie Komisie o predložených programoch a príslušných vykonávacích orgánoch. (3) Členským štátom sa poskytol širší časový priestor na zaslanie zoznamu programov a vykonávacích orgánov, ktoré sa vybrali pre prvý rok Komisii. (4) Kvôli ťažkostiam pri vykonávaní nových propagačných aktivít sa zistilo, že programy predložené určitými členskými štátmi boli neúplné a vyžadovali sa ďalšie dôležité informácie, ktoré sa Komisii zaslali len nedávno. (5) Aby sa umožnilo skúmanie a ukončil výber programov, za týchto okolností by sa mal pre tento prvý rok presunúť konečný termín pre rozhodnutie Komisie na 20. november. (6) Opatrenia stanovené v tomto nariadení sú v súlade so stanoviskom vydaným na spoločnom stretnutí riadiacich výborov o propagácii poľnohospodárskych výrobkov, PRIJALA TOTO NARIADENIE: Článok 1 Do článku 9 (3) nariadenia (ES) č. 2879/2000 sa vkladá nasledovný pododsek: "V prvom roku však Komisia prijme rozhodnutie najneskôr do 20. novembra 2001." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. októbra 2001. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. októbra 2001 Za Komisiu Franz Fischler člen Komisie [1] Ú. v. ES L 327, 21.12.1999, s. 7. [2] Ú. v. ES L 333, 29.12.2000, s. 63. [3] Ú. v. ES L 136, 18.5.2001, s. 3. --------------------------------------------------
Official Journal L 289 , 06/11/2001 P. 0004 - 0004



NARIADENIE KOMISIE (EHS) č. 2155/2001 z 5 novembra 2001, ktorým sa mení a dopĺňa nariadenie (ES) č. 690/2001 o osobitných opatreniach na podporu trhu v sektore hovädzieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom1, naposledy zmenené a doplnené nariadením (ES) č. 1512/20012, najmä na jeho článok 38 ods. 2, Keďže: 1. Nariadenie Komisie (ES) č. 690/2001 z 3. apríla 2001 o osobitných opatreniach na podporu trhu v sektore hovädzieho mäsa3, v znení nariadenia (ES) č. 1648/20014, ustanovuje v článku 5 ods. 3, že cena, ktorá sa má zaplatiť úspešnému účastníkovi verejnej súťaže sa upravuje tam, kde prevzaté čerstvé mäso sa líši od určenia triedy O. V Belgicku veľmi veľká časť výroby hovädzieho mäsa spadá pod triedy E a S. Avšak na jednej strane na základe súčasných trhových cien pre tieto zvieratá a na druhej strane na základe vyrovnávacieho koeficientu stanoveného v nariadení sa pravdepodobne žiadne čerstvé mäso určené v týchto dvoch triedach nedodá podľa schémy. V snahe zlepšiť účinnosť podporných opatrení by sa mal koeficient stanovený pre triedy S a E v prílohe IV zvýšiť na úroveň, ktorá lepšie odráža situáciu na trhu. 2. Ustanovenia tohto nariadenia sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Koeficient "1,65" stanovený pre triedy S a E v poznámke pod čiarou 1 prílohy IV k nariadeniu (ES) č. 690/2001 sa nahrádza koeficientom "1,87". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Uplatňuje sa na množstvá udelené podľa verejnej súťaže z 12. novembra 2001 a nasledujúcich verejných súťaží. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. novembra 2001 Za Komisiu Franz FISCHLER člen Komisie 1 Ú. v. ES L 160, 26.6.1999, s. 21. 2 Ú. v. ES L 201, 26.7.2001, s. 1. 3 Ú. v. ES L 95, 5.4.2001, s. 8. 4 Ú. v. ES L 219, 14.8.2001, s. 21.
Úradný vestník L 305 , 22/11/2001 S. 0011 - 0012



Nariadenie Komisie (ES) č. 2260/2001 z 21. novembra 2001, ktorým sa mení a dopĺňa nariadenie (ES) č. 1371/95 ustanovujúce podrobné pravidlá pre uplatňovanie systému vývozných povolení v sektore vajec KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami [1], naposledy zmenené a doplnené nariadením Komisie (ES) č. 1516/96 [2], a najmä na jeho článok 3 ods. 2, článok 8 ods. 13 a článok 15, keďže: (1) Nariadenie Komisie (ES) č. 1371/95 [3], naposledy zmenené a doplnené nariadením (ES) č. 2336/1999 [4], ustanovuje podrobné pravidlá na uplatňovanie systému vývozných povolení v sektore vajec. (2) Výšky záruk stanovené v prílohe I sa musia upraviť, aby zohľadňovali posledné zmeny a doplnenia výšok náhrad. (3) V kódoch výrobkov nomenklatúry poľnohospodárskych výrobkov pre vývozné náhrady uvedených v prílohe I sa našla chyba. Uvedená príloha by sa preto mala opraviť. (4) Opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Príloha I k nariadeniu (ES) č. 1371/95 sa nahrádza prílohou k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. novembra 2001 Za Komisiu Franz Fischler člen Komisie [1] Ú. v. ES L 282, 1.11.1975, s. 49. [2] Ú. v. ES L 189, 30.7.1996, s. 99. [3] Ú. v. ES L 133, 17.6.1995, s. 16. [4] Ú. v. ES L 281, 4.11.1999, s. 16. -------------------------------------------------- PRÍLOHA " „PRÍLOHA I Kód výrobku nomenklatúry poľnohospodárskych výrobkov pre vývozné náhrady | Kategória | Výška záruky (EUR/100 kg čistej hmotnosti) | 040700119000 | 1 | — | 040700199000 | 2 | — | 040700309000 | 3 | 32 | 040811809100 | 4 | 10 | 040819819100040819899100 | 5 | 5 | 040891809100 | 6 | 15 | 040899809100 | 7 | 4 | " --------------------------------------------------
Úradný vestník L 320 , 05/12/2001 S. 0009 - 0010



Nariadenie Komisie (ES) č. 2372/2001 zo 4. decembra 2001, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 ods. 3 a 4, keďže: (1) Podľa článku 5 nariadenia (EHS) č. 2081/92 Francúzsko zaslalo Komisii prihlášku na zápis názvu "Pélardon" ako označenie pôvodu. (2) V súlade s článkom 6 ods.1 tohto nariadenia sa ukázalo, že prihláška spĺňa všetky požiadavky nariadenia, a najmä skutočnosť, že obsahuje všetky potrebné informácie stanovené v jeho článku 4. (3) Komisii neboli doručené žiadne námietky v zmysle článku 7 tohto nariadenia vo vzťahu k názvu uvedenému v prílohe po jeho uverejnení v Úradnom vestníku Európskych spoločenstiev [3]. (4) Názov by mal byť z tohto dôvodu zapísaný do Registra chránených označení pôvodu a chránených zemepisných označení, a teda chránený ako označenie pôvodu v celom spoločenstve. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 2036/2001 [5], PRIJALA TOTO NARIADENIE: Článok 1 Názov uvedený v prílohe sa týmto dopĺňa do prílohy k nariadeniu (ES) č. 2400/96 a zapisuje do Registra chránených označení pôvodu a chránených zemepisných označení ako chránené označenie pôvodu (CHOP), ako stanovuje článok 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť na dvadsiaty deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. decembra 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 81, 13.3.2001, s. 5. [4] Ú. v. ES L 327, 18.12.1996, s. 11. [5] Ú. v. ES L 275, 18.10.2001, s. 9. -------------------------------------------------- PRÍLOHA VÝROBKY UVEDENÉ V PRÍLOHE I K ZMLUVE ES, URČENÉ NA ĽUDSKÚ SPOTREBU Syry: FRANCÚZSKO: Pélardon (CHOP) --------------------------------------------------